
c MW Cae PEEL 
Înştiinţare. 


Rugăm pe toţi câţi au binevoit să primească această  . 
Joaie să grăbească cu trimiterea plăţii de abonament. 


Administraţia foii „ȚARA NOASTRĂ“. 





Cetitorilor. 


Pe toţi, cărora le ajunge în mâni această foaie îi 
rugăm să o ceteascá și dacă o socot de potrivită 
trebuinfelor țărănimii să o răspândească între oa- 
menii noștri dela sate. 
Foaia apare săptămânal și o vor primi cetitorii 
Dumineca, 


Abonamentul e pe an . . . 4 cor. 
Pe jumătate dean . . . . 2, 
Pe trei luni . . . vow XL s 


Banii să se trimită la Administrația revistei 
„Vara noastră“. Sibiiu — Nagyszeben. Asociaţiune, 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ctsá nu fim siliți a Supune schimbării în redacție ar- 
ticolele. 

Pentru articolele bune dám si o cuvenitá rás- 


platá báneascá. 
ÎI m 


© BCUCIuj 


Anul I. 29 Aprilie 1907. Nr. 18. 


"ȚARA NOASTRĂ 


Revista poporală | 

a „Asociaţiuuii pam Dmm ? TOI, A clara poporului Tom," 
Redacţia și admini- 

straţia : 


REDACTOR: i 
OCTAVIAN GOGA 6. 
































Abonamentul: 


Pe unan . . 4 cor, 
Pe o jumătate de an a m 
pe trei luni . . . 

- pentru Románia . h Lei 

TOVĂRĂȘIILE SAU ÍNSOTIRILE. 


“HI. Unde cum și când să se înființeze tovărăşiile? 
Dupăce am arătat care este rostul tovărășiilor şi 
felul lor, în cele următoare vom arătă unde și ce fel de 
dovdrdsli să se înființeze, de asemenea, cum și când să 
se înființeze aceste tovărășii. i 
E lucru firesc că, precum nu ori-ce pom si ori-ce 
fel de semănături pot să izbutească în ori-ce fel de pă- 
mânt tot așa továrásiile. Grâul izbutește mai bine în un 
. fel de pământ, săcara în altul, tot asemenea pomii, vita 
de vie ș. a. Unele plante însă izbutesc aproape pretu- 
tindeni. Asa si unele tovărăşii. 
Între aceste numărăm societățile de cetire împreunate 
„cu câte o bibliotecă, societățile de cântări societățile pentru 
infrumsefarea. bisericii și a AI ll și societăţile de 
E Pompieri. 
Din cele economice s'ar puteà pn in fiecare 
Sat următoarele: 
1. Zovărășiile pentru cumpărarea - de mașini, semințe, 
pomi s. a. 
2. Tovărășiile de asigurare a vitelor. - 
3. Tovarasile de valorizare a productelor economice, 
4. Tovărășiile de consum. 
nb 5. Însoțirile de împrumut si păstrare (crufare) aşa 
<. umite Raiffeisen. 








19* 

6. Societăţile de infránare. 

Fiindcă numitele tovărășii sânt cele mai de căpetenie, 
am puteă zice, singurele mijloace cari ne vor scoate din - 
robia neștiinţei și sărăciei, este de neapărată trebuință - 
să le infiintám cát mai fără zăbavă în toate satele noastre. 
Trebuinţele și năcazurile cele mai íntetitoare din fiecare 
. sat, vor arătă fruntașilor acelora: cu care tovărășie din 
cele ingirate mai înainte să se facă începutul si cari au | 
să urmeze, rând pe rând. Ca temeiu al tuturor trebue 
să se aleagă la început -o továrágie din cele culturale, 
pentru luminarea minţii, și alta economică prin care să 
se dea îndemn și ajutor înaintării în avere a sătenilor. -` 
Din cele economice o Ínsofire de împrumut si credit ` 
Raiffeisen ar fi doară cea mai potrività pentruca mai 
târziu să se poată adăposti în jurul ei alte tovărășii. 

Despre chipul cum are să se urmeze la înființarea 
tovărăşiilor vom scrie cát mai des în această foaie. . 

Ceice ţin cuvântări economice din încredințarea 
«Asociafiunii» sânt rugaţi să vorbească și dânșii mai 
ales despre tovărășii. 

Ori-cine a dat ființă în comuna sa vre-unui fel de  : 
tovărășie, este rugat să arete calea ce a urmat si pe- 
decile de cari s'a lovit când cu înființarea tovărășşiilor 
cum si peste tot pitániile bune sau rele din viafa to- 
vărășiilor înfiinţate. . _ 

«Asocia(iunea» a făgăduit și o spune si acum, cá 
ori unde împrejurările sânt priincioase pentru înființarea 
de tovărășii, şi sar ivi trebuinfa de a merge la fata 
locului un om care se pricepe la înființarea acestora,— 
va trimite un astfel de om pentruca să dee sătenilor 
mână de ajutor la alcătuirea tovărășiei. 

Este acum vorba si de alt lucru bun. Anume: dl 
Vasile C. Osvadă, directorul insofirei economice de ma- 
gazin si împrumut «Agricola» din Hunedoara si redac- 
torul foii « Tovărășia», dă sfatul ca noi Românii să în- 

ființăm o Centrală a Tovărășiilor, adecă o însoţire mare, 


‘=v care să se îndeletnicească în locul întâi cu înființarea 


și ocrotirea tovărășiilor de tot felul. Dacă vom isbuti, 

să facem acest lucru bun, și noi credem că vom isbuti - 
treaba tovărășiilor nu va mai rămâneă baltă. An de an 
vom puteà infiinfà astfel. zeci și chiar sute ES továrásii 











de tot felul. 


În chipul acesta, prin tovărășii, vom porni pe: o cale 
de inaintare si spor in toate, pe calea care duce po- 


poarele la: fericire. 


N 


“Bade, dorul dela tine 
Peste multe dealuri vine, 
Și așă vine de fierbinte 


Că de-aș sta ’n loc m'as aprinde. 


Mândro dorul dela tine 
Peste multe dealuri vine 


. Și nu-l poate opri nime, 


Nici Tigan cu cetera 
Nici Román cu fluiera 
Numai eu cu inima. 


Foaie verde leuștean 
„Cântă cucu pe-un buștean, 
Eu zic cucului să tacă 


„EL să suie sus pe-o cracá 
Și-aşă cântă de mă seacă. 


| Pe sub lună, pe sub soare 
; Nu-i ca dotu arzătoare, 
Că doru unde se pune 
Face inima tărbune, 

Și doru unde se lasă 
“Face lacrimilor casă. 


R. Simu. 


Din popor. 


Cuculej, cu peană sură 

Vină şi-mi ia cartea "n gură, 
Si-o pune mândrii "n fereastră, 
Când s'o scula s'o ceteascá 
Lacrămile s'o pornească, 


Păsărică din ogor 

Nu mă blăstăma să mor, 
Că n'am pe nime cu dor; 
Păsărică din alae 

Nu mă blăstămă să zac, 
Că n'am pe nime cu drag. 


Cucule pasăre mândră. 

Suie-te pe deal si-mi cântă, 
Pe cine-i aveă mănie 

Cântă-i cum mi-ai cântat mie 
— Că-mi trăiesc fär’ de soție. 


Decât să-l las pe bádifa 

Mai bine să-mi pierd crütinfa, 

Cie crütintá iară-mi fac 

Bade nu mai am pe plac. 
Culese de Gh. T. 

PRIMEJDIA BEUTURILOR SPIRTUOASE. 


de Aurel Dobrescu. 


Pus-am gândul să-mi fae casă 

Dar glăjuţa nu mă lasă. 
Pentru a vedea urmările îngrozitoare ale beuturilor spir- 
 toase ar fi de ajuns să privim mai eu.deamüruntul vreunul din 
multele noastre sate, unde ca un puvoiu cutropitor să láfeste 
din crâşma jidanului veninul celei mai spureate vutcei pritocite 
ori fermecate cu fel de fel de anasoane, izme şi alte buruieni. 

Dar fiindcă asta o poate vedeà tot celce nu-i bătut de Dum- ` 
nezeu cu orbia minţii, cred că-i mai cu cale aici să nu nemăr- 
ginim la un singur sat, ci să aruncăm o ochire mai pe întregul, 
să vedem ce ,isprüvuri^ face spirtul, pe care învățatul Strümpele 
îl numește mai stricăcios decât războaiele dintre impărăţii, şi mai 
înfricoșat decât ciuma pustiitoare. 

Trupul omului, care a apucat în ghiarele beuturii, şi-a perdut 
toată rânduiala şi odihna. Rânza, ficatul, inima, rărunchii, vasele 
sângelui, crerii, i-se înveninează, i-se pârjolese. 

Doctorul Pippingskóld, care eră şi el in tinereţă. beutor, dar 
dupăce a început a cercetă urmările spirtului, nici nu mai gustă 
beutura, a zis, fiind vorba despre oamenii cari beau zilnic beu- 
turi spirtoase: „Cei mai multi dintre ei, dacă după moarte ar 
puteă fi de. faţă când le caută doctorii ficatul, rárunchii, inima, 
ar puteà vedeă că şi-a scurtat drdguia de viaţă şi s'ar grăbi să 
le şoptească copiilor săi un sfat bun, să apuce pe altă cale*.! 

Cumcă beutura zilnică îţi scurtează viața voi arătă cu două 
„dovezi: 

După numărătoarea ce au făcut-o anume Sea treaba asta 
antistiile ţărilor mai mari s'a aflat, că în vremea când dintre oa- 
menii de rând mor între anii 45 şi 55 o sută de inși, dintre cei 
cari vând beuturi spirtoase mor în aceeaş vreme 160 de ingi.? 
A doua dovadă: 

Tovürügile mari de asigurare, dacă vreai să te faci părtaș 
la ele, pentruca, — plătind pe an o sumă anumită de bani — 
după moartea ta să capete copii tăi cu ce să poată trăi, te în- 
treabă că beutor esti, ori nu beai de loe. Dacă eşti beutor (nu 

"beţiv, că atunci nu te ia de-loc), plătești un glot şi nouăzeci, dacă 


1 Öfver brünnvinets vanliga biiimnen. Diskussion förd vid Finska Liika- 
resüllkapets 2: ne sammanträden 1884 p. 4, 5. La Helenius op. cit. p. 126, 
? Helenius, op. cit. tabela; dela pag. 135. 

nu beai de loc, plátegti numai un zlot şi cincizeci, pentrucá tovă- 
răşiile astea au văzut din pátania unui lung şir de ani că omul, 
„care bea zilnic de bună seamă „moare cu zile“. 

Moartea înainte de vreme ne-o aduce beutura parte prin 
aceea că, dupăcum am văzut, ne slăbeşte, parte fiindcă ne face 
nerdbdurii împotriva boalelor de tot felul. 


Doctorul Adams ne arată cá pe timpul când bântuiă in 48 
ciuma în Glasgow (Scoţia) dintr'o sută de oameni beutori muriau 
40, iar dintro sută de nebeutori numai 19, agà încât zice dof- 
torul Adams că în vreme de ciumă să se serie pe uşa crişmelor: 
„aici se vinde ciumă“. 
Și mai îngrijitoare ni-se vor înfățișa urmările beuturilor spir- ` 
toase dacă le vom privi în viaţa unei ţări. 2 
Beuturile spirtoase nu numai că înmulţesc tagma sărânto- 
__cilor, umplu temnița, spitalurile, căsile de nebuni şi progadiile, ci 
locuitorii ţării cheltuese pe beutură o sumă cu mult mai mare, 
decât pe mâncare. 
Aşa in Statele- Unite din America, unde trebue să fi tot cu 
..  banu în mână dacă vreai să nu mori de foame, pe mâncare s'au 
~ cheltuit intr'un an numai 302 milioane, iar pe beuturi 963!!s 





i * 

Dupăce am arătat pe scurt că tot ce se zice spre lauda 
beuturilor spirtoase: că te-ar întări, ori te-ar încălzi, ori ti-ar 
»tineà de foame“, e numai o poveste fără temeiu, dupăce dim- 
potrivă am văzut cá.(i slábegte rânduiala trupului și a minţii 
.(ereri), şi dupăce ştim câtă nenorocire aduce pe capul omului, 
din câte gospodării alungă sporul şi bunăstarea, pustiindu-le şi 
sărăcind ori pustiind astfel sate, ţinuturi, ţări întregi, să ne în- 
chipuim acum cá avem înaintea noastră un om care îi frate de 
= Cruce cu „porţia“, şi acum a cetit tot ce s'a seris aici despre 
Ue beutură. Să ne inchipuim că-l întrebăm: măi frate, dupăce vezi 
^. acum că beutura e un diavol aşă de primejdios, mai da-ti-vei tu 

„banii pe otrava jidanului (gi a dracului)? 
Acest om iată ce va face: In el se va naște o luptă crân- 
cenă între mintea, care-i zice: beulurile te vor prápádi, şi între 
© poftele trupului cari îi vor zice: dă-ne să bem; iar el, dacă ii va 


Na 








uU 1 Helenius op. eit. pag. 18. 
? Helenius, op. cit. pag. 147. 
3 The Temperance Movement (1880) p. 282, apud. Helenius p. 286, 286, 

fi mai tare mintea, decât poftele, adecă dacă va fi om cu minte, 
va căută cum să se mântuiască de beutură, dacă însă mintea va 
fi răpusă de pofte va bea mai departe, și se va ticăloși. 

Pe acest din urmă numai deplânge îl putem, acelui cu- 
minte însă îi vom arătă în scrisoarea următoare cum s'ar puteà 
scăpă de primejdia beuturilor şpirtuoase. 


UN SFAT POPORULUI NOSTRU. 


. Cu gând bun şi eu inimă stăpânită de cea mai sinceră iubire 
de frate, îmi iau condeiul pentru a serie câteva povote, în cre- 
dinţa cá fraţii tărani dela sate gi oraşe. Cetindu-le numai invá- 
tüturi vor câştigă. 

Ştim că pe vremea iobăgiei, oamenilor muncitori le erau 
oprite podoabele, nu le eră iertat a umblă nici în chemeşi de 
bumbac, nici în haine de mătasă sau rochii de barşoane, ci fiecare 
stăpână a casei eră datoare a se îngriji de îmbrăcăminte pentru 
ea şi căseni, agà, că ea trebuiă să le ţese, să le croiască şi să 
le coase. Au trecut acele vremuri atât de grele şi în locul lor 
a sosit timpul când fiecare face cum îl taie capul. . 

Astăzi nimenuia nu îi stă in drept a-l opri pe cineva, ca să 
nu umble cu haine de jolgi, bumbac, cu cisme cu tureci tari; cu 
nădragi de bargon, iar femeile in chemesi de batiz cu năframa — 
de mütasá, cu păpuci de lac sau jievrou. Fiecăruia îi stă în drept . 
a se imbrăcă cum vreă şi cum îi place şi e cu atât mai rău! 

Să întrebăm moșnegii nostri mai rămaşi în viaţă, că oare 
mai bine e acuma, când sclipim de luesuosi si ne legănăm de 
„săraci, sau atunci când hâmbarele, grajdurile şi ogrăzile ne erau 
pline de bunătăţi iar oamenii noştri se indestuleau a purtà cămașă 
de cânepă si de multe-ori chiar de câlţi (buci), iar in eap cușmă 
de miel $i în picioare opinci legate. cu ate de cânepă. 

Zic oamenii, că atunci agà a fost lumea, azi însă toată lumea 
e mai mândră, şi agà ar fi o ruşine pentru neam, dacă ne-am 
lăsă mai pe jos ca alţii. Zic, dar nu e lucru cu minte, ca de 
gura lumii să-ţi lagi frumosul port original românesc, și să il 
schimbi cu straie străine, eu haine si cartoane jidovesti. Qare 
nu i-ar stă mai bine şi mai frumos poporului nostru dacă ar 
tineà cu mai multă căldură şi sfinţenie là vrednicul port românesc, 
care dacă nu îl va împupuiă cu câte mirozenii cumpărate de 
prin boltele străine, ar fi gi mai trainic si mai ieftin. Să lase 
"deci fraţii ţărani, obiceiul ce au luat, de a imită pe domni, im- 
brăcându-se in haine „domneşti“, căci până nu se vor lăsă de 
acest obiceiu costisitor nici de sărăcie nu vor scăpă. 

* Să arunce poporul nostru straiele cumpărate dela străini gi 
să îmbrace cojocul şi peptarul românesc, iar în locul nădragilor 
să tragă cioarecii ţesuţi de nevestele lor. Cână vezi că scăderea 
inteligentii de a umblă după „modă“, s'a încuibat si în sinul 

Li 

masei poporului nostru; o durere necunoscută îţi învăluie inima — 
` prevestind — sărăcia şi pierirea poporului nostru. 

Mai de mult eram cu mai puţină cunoştinţă de carte, dar 


^'eu mai multă inimă şi. sinceritate: față de limba şi portul mo- 


ştenit dela moșii strămoşii noştri. De s'ar fi lăsat. si părinţii si 


: moşii noştri de a fi seduși de agà numitele curente de- modă, 





- de mult sar fi prăpădit nu numai limba noastră românească ci 
^. poate chiar si numele de român. .- | 
E Să lăsăm la ceia ce au cu ce purtà „moda“ sá o poarte ei, 
„căci a lor li-e portul, iar ai noștri să-şi poarte portul moştenit, 
căci: R i 
„Bine-i stă mândrei gătată 
Cu hainele dela satrá, 
Dar mai bine iar şedea 
Dacă si le-ar face ea“. 
lar vazând fetele noastre selipind de pompă și privind. la 
grajdurile goale și ogrăzile ce mai înainte erau pline de vite și 
galite, nu cu tot dreptul să le descánti: i 
„Rele zile-am ajuns doamne 


Că toate fetele-s doamne 
Părinții le mor de foame“. ` 


Să tinem deci cu mai multă sinceritate la portul nostru 


.: strămoșesc, căci numai agà vom puteà ajunge zile mai bune, 


şi mai bine cuvântate de Dzeu, de.oarece nimic nu ne ruineazá 


` moralminte şi materialminte mai tare, ca fudulia, mândria și pompa, 


cari toate ne împing la ruină gi sărăcie. ; 
Bistrița. Teodor A. Bogdan. 


BĂTAIA LUI DUMNEZEU. 
` (Sfârşit). 

Vara să sculà colo pe la prânzul cel bun. Măsa-l aşteptà 
cu mămăliguţa caldă, cu lapte dulce, cu smântână, cu brânză, 
Cu ce-i cereă inima. Apoi se mişcă a lene de colo până colo, 
páná-i ieşiă bine somnul din cap. Dup'aceea o croiă oblu la 
uliţă, unde dà de copii; şi se jucà până-l rupea foamea, ori alergà 
la părăul morii la scăldat. Acolo se deprindeà la fel si fel de 
nüzdrüvenii, să se urce prin arini gi prin sálci la cuiburi de paseri, 
să deprindeà in aruncatul cu pietri, dând după rațele si gâştele, 
ce erau p'acolo. Intr'atâta-i luase groaza gâștele și ratele, de il 
Cunoșteau de departe, ca pe uliu. x "a 

. Minteni-minteni veneà la lelea Firuta câte-o muiere la pâră: 
Copilul dumităle mi-a schiopat o gâscă, ori: Toderică mi-a omorât 
O rață, ori: fieioragul d-tale mi-a schilăvit un purcel.:. Iar lelea 
-"irulà pe toate le împăcă; lu una-i da o legătură de brânză, să 
Du mai facă gură pentru un lucru atât de mie; la alta-i da un 
şold de pore, la alta un blid de urdă, la alta o legătură de fă- 
FinÀ.., si pacea eră gata. | 

Lui badea Petre nu-i mai făceă ea supărare cu povești de 
acestea, că are el destul lucru şi destulă învăluială cu gospo- 
dária ; pe Toderaş însă-l mustrà „groaznic“, când erau num'amân- 
doi: „iar ai aruncat cu petri, ştrengarule, de a-i schiopat o gâscă! 
Acum te spun la tatá-to!^ — Atunci Toderag se drámboià, se 
fáceà supărat, se Scánceà (se fáceà că plânge) iar mă-sa numai 
decât îl imbunà: „noa, taci, dragul mamii nu mai plânge, că nu 
'te spune mama, dar iată-ţi spun, mai mult să nu schilăveşti 
gâștele oamenilor, că doară si lor Fi pagubă ...* N'ar fi vrut 





lelea Firuţa, pentru cât bine-i în lume, să vadă pe Toderică su- : | 


părat, deci îl mângăiă şi-l imbunà cum ştiă ea mai frumos, să-i 
treacă supărarea şi să mânânce „puiul mamii“ să prindă putere. 

Asa trăiă Toderică vara 'ntreagá, iar de cătră toamnă sbu- 
răturiă toti pomii vecinilor. Si eră meșter în aruncatul cu peatra! 
Táluia mărul, care i-l arătai! 

Pentru astfel de năzdrăvenii iarág da lelea Firuta legătură 
de brânză şi blide de urdá. 

Iarna aveà Toderag alt lucru: ghiata și săniuța erau două 
lucruri, pe care el le ştiă mai bine decât toţi copii din sat, de-l 
puneă tatá-so să-i ajute la încărcat de gunoiu, aruncà de două- 
trei ori cu lopata ori cu furca și aleargă-n casă, ori că i-se des- 
-leagă o opincă, ori că i-o sărit nu ştiu ce întrun ochiu, ori că 
teacă, ori că pungă, numai să se vadă scăpat de muncă, cu ceva . 
podoimă (podoimă = pretext). Apoi atâta-l mai vede tată-so că mă-sa ` 
numai decât il desbrăcă, şi-l puneà in pat cald, să nu-i fie ceva 
rău la Todericá al mamii. 

De ziceă badea Petre, că agà nu-i vine la socoteală, cum 
creşte copilul fără să pună osul la ceva; lelea Firuţa-l trăgea 
de o parte şi incepeà la el: „Da ai tu minte bărbate? Dar de 
înfulicat (a infulică=a ridică ce trece peste puteri) la gunoiu îs 
oasele lui? Doară vezi că-i numai canură...“ (Eu un proverb: 
„E numai canură — e pospoiat, nu e îndesat, ‘tare, voinic de purtat 
greutăți). 

Aşa crescù Toderică până fù de 12—13 ani. Atunci se ru- 
şină el singur a mai bate lela. cu copiii pe uliţă, (a bate lela = a 
umblă in nimicuri, fără ceva lucru) că cei de vârsta lui toti erau 
la vite ori la alt lucru, deci luă gi el bâta 'n mână, traista plină 
de merinde de-a umăr, şi merse să păzască boii la păşune, cu 

. alli copii de vârsta lui. Dar nici acolo nu făcea cea ispravă mare. 
Mai mult grijiau alţi copii de boii lui, decât el, iar mă-sa le da 
şi acelora câte ceva, mai una, mai alta, ca mamele cele bune 
şi avute, pe lângă că el impărțiă merindea cu ei, că el duceà 
merinde tot ca pentru trei. 

Umblând la boi invátà Toderică câteva lucruri frumoase şi 
bune: a zice ’n fluer, a jucă gi à fumă. Fluer îi cumpără tată-so, 
că agà se cade la bouari, a jucà gi a fuma invátà dela alţi copii 
mai mari. Acum eră fecior deplin! Punga tot pliná-i eră de tutun 
și de hârtiuţe, suceà Sugările mai repede decât orice flăcău şi 

trágeà una după alta şi mai da şi altor copii, ca să-i adepe boii 
şi să-i întoarcă, când vrea să fugă de muscă. 

Când veni toamna, de se adunară vitele de pe câmp în 
grajduri, Toderică eră deprins bine la aceste lucruri: ziceă în 
.. flueră de gândeai că cu fluera 'n mână l-a făcut mă-sa; jucà 
$>. ca un călușer şi fumà ca un Ture, trăgeă fumul afund în piept 
< apoi ii da drumul gi pe gură gi pe nas. : | 

De aci 'n colo în toate sările eră prin șezători şi nu veneà 
“acasă până noaptea târziu. Prin sezütori mai invátà un lucru 
bun: prinse a beà vinars, cum il îmbiau şi ademeniau feciorii 
cei mari. Astfel el să deprindeă încet-încet la toate lucrurile 
cele... rele. 
| Dacă-i ziceà tată-so vr'odatá, cá là ce mai merge 'n toată 
seara pe uliţă, că-i numai copil încă, atunci numai decât incepeà 
lelea Firufa: „Doară știu că n'a cloci pe tăciuni, ca noi!? Lasă-l 
să-şi petreacă, cá așa-și petrec „feciorii!“ Că eră doară fecior 
mare, că umblase o vară la boi! 

Dar cu de aceste Toderică se strică cu desăvârşire. Nu eră 
încă de 17 ani şi beă vinarsul ca apa, fumă tutun zi şi noapte, 
eră perit la faţă, ochii-i erau intrați in cap, tot brezde vinete pe 
sub ochi, slăbit, leșinat, verde la faţă ca iarba, de gândeai că 
boleste. l 

Vezi cá nedurmirea si ştrengăriile îi săcară măduva de tinăr! 

Prietini aveă destui, că cine să-şi aibă prietini, dacă n'a 
aveà Toderică, feciorul celui mai avut gospodar, al lui Petrea 
-.. Püunestilor; dar aveà tot prietini de aceia, cum zice cântarea: 
Aşă zie prietinii mei 
Ce-oiu aveă să beau cu ei 
Apoi să mă las să piei! 


Si el aveà bani mereu, că doară mă-sa minteni-minteni îi. 
da câte-o coroană-două, Cavea de unde. 
i * 


i Când eră Toderică de 18, căzu greu bolnav la pat. Nu 
. Pputeà mâneca, nu putea beà, tugeà o tusă seacă, răguşise-n gru- 
. Mazi, eră săc şi rece ca un strujan despoiat de foi. Mă-sa plàngeà 

- la capul lui: Vai de mine și de mine, ce m'oiu. face, de n'oiu 
àveà parte niei de Toderică? 

, Badea Petre isi frângeă mânile, umblă ca prin pământ, nu 
Stà ce să înceapă. In năcazul lui cel mare se duse, unde merge 
„„ Orice creştin, când dá de ceva rău, — se duse pán' la preotul 
. 8-l rugă se osteneascá până la el să cetească lui Toderică, că 

uite din chiar senin a căzut la pat şi tuşeşte de să prüpüdeste. 

. Și se dufe preotul, şi-i ceti, dar după ce gătă cu cetitul, 
..; Spuse lui badea Petre si la lelea Firuta agà: „Dragii mei, bună-i 
„ȘI Sfântă ruga lui D-zeu sfântul, dar mie mi se pare, că fecio- 

„- Tülui trebue să aduceţi doftor, şi încă un doftor priceput, că mie 

^ Du mi.se pare de tusa lui si de rügusala lui. Mergi deci frate 
Petre, la târg si spune unui doftor ce-i și cum e cu Toderică al 

dtale, și-l adá 'ncoace. Incă azi să mergi, ca nu cumva mâne 
se fie prea târziu. . 
Se spăimântară bieţii creștini de vorbele părintelui, lelea 
Firuta prinse a se boci ca după mort, badea Petre igi frecà 
mânile; dar preotul le spusese numai adevărul, numai aceea ce 
eră dator să le spună, ca un om învăţat şi cuminte, ce eră. Dar 
lelea Firuta, bocindu-se aci între preotul, sbierà cât o luă gura, 
că ea nu se Invoeste odată cu eapul, ca să vină la copilul ei 
doftori, că neam de neamul ei n'a fost pe la doftori. Badea Petre 
clătiă din cap și stă buimácit, de cine să asculte? . Preotul zice 
. doftor; femeia-i zice — nu doftor! Ves 
Peste câteva minute satul eră plin, cá Todericá a luiPetrea ` ~, 
Páunegtilor e atât de bolnav, cât chiar părintele, care i-a cetit, . 
le-a spus să-i aducă doftor din oraş, că atâta-i de slab, de nu : 
mai este nădejde, fără doftor; ba unii spuneau că Toderică trage 
de moarte, ba unii că a chiar murit. Muerile prinseră a veni cu 
droaia la lelea Firuţa, fiecare câte cu.o vorbă bună, fiecare câte — 
cu un sfat înţelept. * 
Una-i ziceà: Nu te teme, Firutá, cá mai ráu a fost bolnav 
omul meu; igi rupsese un picior de abrustul, şi vezi-l cá iar e 
om?! Alta-i spuneà: Cearcă numai cu lapte dulce fiert proaspăt 
cu unsoare de gâscă, că acela moaie tusa și vindecă amorteala. 
Alta iarüg ii ziceà, că nimic nu-i mai bun decât hreanul ras şi 
amestecat cu miere de stup. Şi câte şi mai câte doftorii ii spu- 
neau femeile, si lelea Firuţă toate le cercà, numai de doftor să 
nu auză, că doftor e cel de sus, iar la doftori de prin oraşe neam 
de neamul ei n'a umblat. 











Dar in cele din urmă totus, la vre-o câteva zile, igi luà . - 


badea Petre inima în dinţi şi merse la doftor fără ştirea lelei 
Firuta Și spuse el doftorului din fir în păr tot ce-i cu Todericá. 
Si luă pe doftor cu el, îl puse în sanie şi pân” acasă la badea 
Petre nu se opriră: l 
Toderică zăceà dus. Doftorul îi " pipăi mâna, ii ascultă re-  : 
suflarea, puse urechea pe pieptul lui, il ascultă cum tugeste și . 
scrise ceva, pe un petec de hârtie de trei degete de lat, și-i zice 
lui badea Petre: Să meargă un argat călare numai decât la 








spicerie în oraş, coleă pe cina cea bună poate fi indărăpt; eu  . 


nu merg de aci până mâne, rămân la domnul părinte. Când va 
soși arpatul, eu ce-i seris pe țidula asta, să vii după mine la : 
părintele. De mâncare să nu daţi feciorului numai lapte cáldut, . : 
de beut tot lapte, de va cere. 

Cu vorbele aceste merse doftorul, îngândurat, la părintele, 
iar badea Petre puse numai decât - un argat călare, care sbură 
până 'la oraș, 


* * 
* 


Din ce poate să-i fi venit la feciorul bocotanului (țăran avut) 
o boală aşă grea părinte? întrebă doftorul pe preot, după ce-și 
dădură bună vremea, ca buni prietini, ce erau. Nu cumva Petru 
Páunegtilor, avut fiind gi sgárcit, a pus feciorul la muncă prea 

l grea! Că feciorul acela mare o plămână şi ceealaltă încă-i ca 


dusă. Mult, dar mult zie, de va mai putea irüi până la primăvară 
că nu-i nici un modru. Asa-i de intrat răul in el, cât numai pela 
spitalele din oraşele cele mari mai vedem câte unul, aga de 
sdruncinat la sănătate. Auzi, părinte, pe sate niei nu credeam, 
că pot da de un așă bolnav. Ce spui dumniata, din ce să-i fi. 
venit? Nu cumva din strengárii ? 

— Ai gâcit, doctore, ai chiar gàcit. El a fost dragul mamii. 
Toate-i erau iertate, numai să nu se supere cumva puiul mamii. 
La şcoală nu-l deteră nici batăr aici în sat, ca să nu dee scumpul 
mamii de ceva greutate! la lucru nu lau pus, că doară eră 
scumpul mamii, d'aurucul mamii; de tinăr se invàtá la fumat de 
tutun şi la beut de'holercă şi la petrecerea nopţilor în șezători 
si pe la beuturi, 

Acum iacă urmarea! 

— Așă, părinte agà! Apoi, ţine minte, că doftorul va fi de 
vină, cá nu i-a dat leacuri de cari vindecă, ci de cari omoară. 
Am mai păţit de aceste! | 

Colo pela cina cea bună veni badea Petre la părintele după 
doftor, că sosise argatul cu doftoriile din oraş. Si merse doftorul 
cu preotul acolo, şi mai căutară pe Toderică $i mai imbunarà 
pe bietii creștini: „puterea lui Dzeu este mare, El dă și El ia + 
boalele, noi trebue să cercăm, cât ne slujește priceperea. Daţi 
din doftoriile aceste. de trei ori pe zi câte o lingură. Iar de 
mâncare-i dati numai lapte călduţ, ori zamă de găină. De beut 


^. încă-i dati numai lapte dulce. 


— Dar câte o leacá de holercá? intrebá lelea Firuta. 

— Nici un strop! ráspunse doctorul. : 

— Nici induleitá cu miere de stup? 

— Nici! 

+ 

Pe la Dumineca Floriilor toată lumea erà la biserică, să 
audă slujba cea sfântă şi să aducă acasă salce sfințită, care-i 
bună să afoim în grajduri şi în casă, când e vreme grea. Numai 
din casa lui Petrea Păuneștilor nu eră nimenea la biserică, in 
aceea zi sfântă. i 


. Afară erà frumos, soarele luciă gi incálzià, musculitele eşiau 
din ascunzătorile lor de peste iarnă, firicele de iarbă igi arătau 
colțul pe dealuri şi prin grindini, paserile ciripiau vesele, miéii 
Jucau. Toată firea avea sărbătoare, sărbătoarea Floriilor, numai 
in easa lui Petrea Păuneştilor eră plâns şi jale. Nici badea Petre, 
nici lelea Firuta nu vedeau soarele cel frumos, nu vedeau firea 
cea veselă, ei vedeau namai pe Todorutul lor cel scump si drag, 


„Care se stinge, numai poate vorbi, rásuflá numai din când in când, 


iși deschide ochii numai rar pe câte o clipă, apoi iar ii ţine închişi 
Ceasuri întregi ; tot e rece ca un sloiu de ghiatá, numai la inimă 
mai are o leacă de căldură. Si aburul, ce-l scoate din gură, e rece. 

E ca dus bietul fecior. Când eră cruce-amiazi, eră rece 


-de tot. Badea Petre plângea ca un copil mic, lelea Firu(a se 

boceà cât o luă gura: „Mi Pau mâncat doftorii, că până nu aduce - 
doftor, nu-i eră aşă rău, dar din minuta ce-mi întră doftoru în j 
casă, viaţa copilului se imputinà văzând cu ochii. Fie de capul 4$ 
cui mi-o nebunit omul să meargă după doftor!*  Și-şi smulgeà 
părul, biata muiere gi blăstămă cât o luă gura, blăstămă pe 
doftori şi pe cei ce nebunesc oamenii, să meargă la doftori. — 
Cânele urlă a pustii p'afară, argatii umblau numai pe várful de- 
getelor. De nu erau ei, ar fi putut si bietele vite muri de foame 
$i de sete, câ nici badea Petre, nici lelea Firuta, nu aveau cap 
a se gândi la ele; ei numai se vàietau şi plângeau si blástámau 
pe doftori si pe cei-ce nebunesc oamenii să alerge pela doftori. 

Petrea Páunestilor e de tot schimbat de când i-a murit 
feciorul. Numai luerá nimie. Stă ceasuri întregi rázámat cu cotele :: 
pe masă si cu capul în pumni. Nu să uită, ce fac argatii şi ce . 
nu fae; ce fae ei — e făcut, ce nu fac ei — nefăcut rămâne.. 





Dacă pe badea Petre-l prinde urâtul a stă închis în casă, igi ia ^? 


pălăria şi iasă la drum şi merge fără tàntá. Altădată se trezeşte 
că-i la moară, ori la biserică când nu-i nime pe acolo. Dacă-l 
chiamă cineva, ascultă ca un copil bun, merge şi face ce i-se 
zice. Nu mai are cap de gândit, nu pricepere şi voință. Unii 
oameni lau chemat la jidanul, şi s'a dus; si i-au închinat se : 
beie, si a primit, si lau mai imbiat, si iar a beut, până nu sa ; 
putut duce dela jidanul, de a dormit acolo El care în viaţa : 
lui nu călca pragul jidanului, de când i-a murit feciorul minteni..+ 
minteni e peacolo, numai să-l cheme cineva. Azi agà, mâne așă, : 
până se deprinse a merge şi singur; plecă de acasă în ne- 

simtire şi numai se treziă că-i la Jidan. AE 

Lelea Firuţa încă-i schimbată de tot, de când i-a murit . 
feciorul. Nu-i zi să nu meargă la cimiter să plângă pe mormântul ` 
lui. Dacă o insotià vro cumătră, i-se mai ușură sufletul, că 
mergând şi venind dela groapă, aveà cui spune, cum doftorii i-au : 
omorât feciorul cu zile si cum numai popa a cumpănit pe omul -~ 
ei să meargă pela doftori, pe unde neam de neamul ei n'a umblat. 
Dacă o chemă vr'o muiere la un páhar de beutură, ca să-şi mai 
întărească cea fire, la început să cam codeă, dar când îi spunea: 
„deci vină, să cinstim un páhar de vin de sufletul lui Todericá*, 
cum auziă aceste vorbe, plecă capul şi se supuneă. 

Aşă merseră trebile cât fü văruţa de mare. Ce lucrară . 
hargatii, fü lucrat, ce nu — nelucrat rămase până în ziua de azi. : 

Dar un lueru, pe care-l faci şi azi si mâne, ti se preface în 
fire, vine ea o boală, de care cu greu te poti mântui. 

Asgà fü şi cu badea Petre și cu lelea Firuţa. Incetul cu in- 
cetul se deprinseră cu beutura. Băgară de seamă că dacă beau, 
mai uită din supărări, deci se făcură beutori de cei mari. Soţi 
la beute se aflau destui, cari tot mereu le ceterau în cap. ,Ho- 
mânul de bucurie bea, de supărare bea, că de n'ar bea — ar 
nebuni, Par omori gândurile si supărările“, Si ei ascultau, clátiau 
din cap și beau tot mereu. Jidanul, de altă parte, sta la pândă 
ca lupul, să vază o oaie rătăcită din turmă, departe de ochii 

păstorului, să o inhate, să o sugrume. Şi badea Petre si lelea 
Firuţa erau două oi rătăcite acum, şi jidanul eră lupul, care le 
pândiă să ie sugrume — încet încet, să le sugă sângele, adecă 
să le pună mâna pe ce au. 

Jidanea eră mare meşteră întru prinderea pradei. Ea când 
vedeà că întră badea Petre ori lelea Firuta la ei, indată le esià 
înainte, le da bunăziua, ii agezà pe scaune, se puneà cu ei la 
vorbă: „Aşa, zeu. dragii mei, Dumnezeu bate tot pe omul cel 
mai de omenie. Sa pus, cine a putut, şi v'a luat mintea din 
cap si ati adus doftorul la bietul melenag. (melean-flăcău ; melenaş- 
fecioraş, flăcău mai tinăr), că să-l stângă cu zile dintre cei vii. 
Dar doftor i-a trebuit lui? Dar jupânul gazda meu, n'a bolit de 
o ureche mai un an încheiat, dar doară i-am adus doftor? Feri 
Doamne! 3i eu n'am bolit mai an, hát o iarnă întreagă, dar 
am adus doftor? Feri Doamne! Doară doftorii, ştiu numai să-ţi 
taie mâna de te doare, să-ţi scoată ochiul, de te doare, ori să-ți 
deie otravă să te omoare, decumva ai ceva boală din lăuntru, 
o vătămătură, bunăoară. Baremi de v'ar fi luminat Dumnezeu 
mintea să nu-i dati otrava, care v'a scris-o doftorul! 

Cu vorbe de acestea ţineă Jidanca pe bietii creştini; ei la 
inceput plângeau, apoi ea — inimă bună, ca să nu-i vadă așa 
supăraţi, îi imbià, mai cu holercá, mai cu vin mai cu bere, 
ba şi de mâncare le făceă, le frigea pui ori altă carne şi 
ei stau cu zilele deplin şi mâncau si beau la Jidanul. — „E păcat 

. de Dumnezeu să vă mai truditi ziceă Jidanea, v-a dat Dumnezeu 
avere destulă, puteţi trăi din gata si de ati trăi o mie de ani.“ 

Şi ei se aflau mângăiaţi de vorbele cele blânde ale Jidancei, 
Şi-i dau crezământ şi se lăsau ingelati Apoi, dacă prindeă o 
leacă de curagiu, adăpă pe toţi, cei-ce se nimereau in crâșmă. 

Mergând lucrul așă, ei cheltuiau pe de-o parte tot mereu 

-$i mult, argatii furând pe de altă parte tot, pe ce puteau pune 
mâna, — şi mâna puteau pune pe tot, ce le vedeau ochii — în 
scurtă vreme se vàzurü fără vite, apoi cu bucate tot mai puţine 
şi mai puţine, in urmă-și vândură uneltele şi acareturile de 
muncă, si mai în urmă prinseră a vinde loc după loc, ogor după 
ogor luncă după luncă, mai fără nici un pret; le da la cine le 
cereă şi eu cât îi imbià. In urmă ,rámaserá numai cu casa gi 
cu grădina. | 

Dar ei tot nu se deşteptară din somnul cel de moarte, în 
care căzură, Oamenii cei buni nu cutezuu să le mai zică ceva, 
că se făcură dârzi de atâta beutură; iar oamenii cei lacomi de 
a aveă moșii ca de pomană pândeau prilegiul să-i vază tepeni 
de beţi, apoi începeau a face târg cu ei. Pe asta cale rămaseră, 

- Cum zie, numai cu casa şi cu grădinile. Banii toti mergeau la Jidan. 

Cercat-o 'atr'un rând preotul să desmântă pe Petrea dela 
beutură, să-l întoarcă in cărarea creștinilor, dar și-a aflat omul. 

Că Petrea, asumutat de Jidancă, răspunse preotului agà: 
„Părinte, da-mi mie bună pace, că pace-ti dau; adăţi aminte cá 
numai odată te-am ascultut, când ai zis să aduc doftorul, și 

m'oi căi până oi pune mâna pe piept. Dar ştiu eu de ceai 
cumpănit pe doftor să-mi omoare copilul, unde nu l'am dat la 
învăţătură să-ţi iee vre'o fată de pe cap; dar decât cuscru cu 
dumniata, mai bine agà cum am ajuns și cum sànt!“ 

Preotul încremeni când văzu cât e de schimbat bietul creștin, 
îi eră milă de el, dar n'aveà cu cine să înţelege; se căi că şi-a 
prins vorbă cu el. 

Acum nu mai tráeste nici patios Páunestilor, nici lelea 
Firuta, muerea lui. Pe el lau aflat tapán, ingheţat in omát, di- 
naintea casei lui, Ea a murit nebună la vre-o jumătate de an 
după el. Cá după moartea lui Petrea. se scula Jidanul cu ju- 
decată şi adeverind, că Petrea-i rămase dator sume mari de bani, 
luă casa cea frumoasă, ce eră pe grădina cea mare, dinpreună 
cu amândouă grădinile cele din sat. Legea, ce-i drept, judecă 
că până va trăi lelea Firuta, ale ei să fie toate, dar mare voie 
a. le vinde, că — îndată ce inchide ea ochii — sânt ale Jidanului. 
Ea, parte de supărare după copil și după bărbat, parte văzându-se 
fără avere, numai suferită in casa ei, — ea, care cu câţiva ani 
mai înainte fü cea mai avută in sat; mai păzindu-o şi Jidanul 
din beutura, ca să se scape mai curând de ea, nebuni și alergă 
dealuri şi văi, până o aflară tapáná in cimiter, pe mormântul. 
lui Toderică. | 
. Azi e crâşmă jidovească în casele cele frumoase ale lui 
Petrea Păuneştilor din capătul satului. lar pe grădinile cele două 
din sat a făcut două case şi şi-a aşezat în ele doi feciori. 

Vedeţi, cum vine bătaia lui Dzeu? Si cine fü aci vinovat, 
la toate câte vi le-am spus? 


ŞTIRI. 


In satu! Vaca se tin regulat prelegerile poporale plănuite. 
Duminecă, 28 Aprilie, s'a vorbit despre îngrijirea pomilor, stirpirea 
gândacilor si a vermilor de poame și despre nimicirea șoarecilor ` 
de câmp. Tárani ascultători peste 100. S'a făcut înţelegere pentru 
továrásie de asigurarea vitelor, rămânând să se facă scrierea şi 
prețuirea vitelor din comună. Din Brad a fost prof. Dr. I. Radu. 
Folosirea bibliotecii merge înainte. In sala de cetire peste 30 
de ţărani. 

Nu e tot aşa nici cu prelegerile, nici cu cetirea în celelalte 
comune, unde s'a dat planul prelegerilor din acest an. Ba nici 
în Brad, unde şi prelegerea din 28 Aprilie a rămas, căci până 
aupa 12 mau ieşit dela sf. biserică, — intrând rene SUPR 10. 








i Tiparul tipografiei arhidiecezane, Sibiiu. 

